CELEX: 62019CA0430
Language: da
Date: 2020-06-04 00:00:00
Title: Sag C-430/19: Domstolens dom (Sjette Afdeling) af 4. juni 2020 — SC C.F. SRL mod A.J.F.P.M. og D.G.R.F.P.C (anmodning om præjudiciel afgørelse fra Tribunalul Cluj — Rumænien) (Præjudiciel forelæggelse – EU-retlige principper – overholdelse af retten til forsvar – skatte- og afgiftsprocedure – udøvelse af fradragsretten på området for merværdiafgift (moms) – nægtelse af fradragsretten på grund af den angivelige utilstrækkelige adfærd fra den afgiftspligtige persons leverandørers side – forvaltningsakt udstedt af de nationale skatte- og afgiftsmyndigheder, uden at den pågældende skatte- og afgiftspligtige person gives aktindsigt i de oplysninger og dokumenter, der ligger til grund for nævnte akt – mistanke om skatte- og afgiftssvig – national praksis, som betinger udøvelsen af fradragsretten af besiddelse af anden dokumentation end fakturaen – lovlighed)

10.8.2020   
            
            
               DA
            
            
               Den Europæiske Unions Tidende
            
            
               C 262/8
            
         
      Domstolens dom (Sjette Afdeling) af 4. juni 2020 — SC C.F. SRL mod A.J.F.P.M. og D.G.R.F.P.C (anmodning om præjudiciel afgørelse fra Tribunalul Cluj — Rumænien)
      (Sag C-430/19) (1)
      
      (Præjudiciel forelæggelse - EU-retlige principper - overholdelse af retten til forsvar - skatte- og afgiftsprocedure - udøvelse af fradragsretten på området for merværdiafgift (moms) - nægtelse af fradragsretten på grund af den angivelige utilstrækkelige adfærd fra den afgiftspligtige persons leverandørers side - forvaltningsakt udstedt af de nationale skatte- og afgiftsmyndigheder, uden at den pågældende skatte- og afgiftspligtige person gives aktindsigt i de oplysninger og dokumenter, der ligger til grund for nævnte akt - mistanke om skatte- og afgiftssvig - national praksis, som betinger udøvelsen af fradragsretten af besiddelse af anden dokumentation end fakturaen - lovlighed)
      (2020/C 262/12)
      Processprog: rumænsk
      
         Den forelæggende ret
      
      Tribunalul Cluj
      
         Parter i hovedsagen
      
      
         Sagsøger: SC C.F. SRL
      
         Sagsøgte: A.J.F.P.M. og D.G.R.F.P.C
      
         Konklusion
      
      
                  1)
               
               
                  Det almindelige EU-retlige princip om retten til forsvar skal fortolkes således, at såfremt en afgiftspligtig person i forbindelse med de nationale administrative procedurer til kontrol og fastsættelse af merværdiafgiftsgrundlaget ikke har haft mulighed for at få adgang til de oplysninger i dennes administrative sagsakter, som er blevet taget i betragtning ved vedtagelsen af en forvaltningsafgørelse, hvorved den afgiftspligtige person er blevet pålagt supplerende afgiftsmæssige betalingsforpligtelser, og når den ret, der behandler sagen, finder, at proceduren kunne have ført til et andet resultat, såfremt den pågældende fejl ikke havde foreligget, da kræver dette princip, at denne afgørelse annulleres.
               
            
                  2)
               
               
                  De principper, der regulerer medlemsstaternes anvendelse af det fælles merværdiafgiftssystem (moms), og navnlig princippet om afgiftens neutralitet og retssikkerhedsprincippet, skal fortolkes således, at de, hvor der foreligger udokumenteret simpel mistanke fra den nationale skatte- og afgiftsmyndigheds side hvad angår den faktiske gennemførelse af de økonomiske transaktioner, for hvilke en faktura er udstedt, er til hinder for, at den afgiftspligtige modtager af denne faktura nægtes ret til fradrag af moms, såfremt vedkommende ikke ud over nævnte faktura kan fremlægge anden dokumentation for realiteten af de gennemførte økonomiske transaktioner.
               
            
         (1)  EUT C 288 af 26.8.2019.